ལན།ནུབ་གླིང་དུ་རྒྱུ་འབྱོར་གསོག་སྒྲུབ་ཀྱི་གོ་སྐབས་མང་པོ་ཡོད་པ་དེ་ཡང་འདིར་བཞུགས་བོད་མི་མང་ཆེ་བས་ལས་ཀར་ཉིན་མཚན་དབྱེར་མེད་བྱས་ནས་ཕ་ཡུལ་བོད་དང་རྒྱ་གར་དུ་ཡོད་པའི་གཉེན་ཉེ་སྤུན་མཆེད་ཚོར་དཔལ་འབྱོར་གྱི་ཕན་ཐོགས་སྒྲུབ་ཀྱི་ཡོད་པ་ཡོངས་གྲགས་ཡིན་པས་འདིར་བརྗོད་མི་དགོས།འདི་གར་བོད་རིགས་མང་ཆེ་བ་ལར་ཞེན་དང་རང་གི་རིག་གཞུང་ལ་དོ་སྣང་ཡོད་པའི་ཕ་མ་རྣམས་ཀྱིས་སོ་སོའི་ནང་དུ་བོད་སྐད་གཙང་མ་རྒྱག་རྒྱུའི་ཐབས་ཤེས་གང་ཡོང་བྱེད་ཀྱི་ཡོད་ཀྱང༌།ཁོར་ཡུག་ཡོད་ཚད་དབྱིན་སྐད་ཡིན་པས་རང་གི་སྐད་དང་གོམས་གཤིས་རྒྱུན་འཛིན་བྱེད་རྒྱུར་དཀའ་ངལ་གང་མང་འཕྲད་ཀྱི་ཡོད།ཡིན་ན་ཡང༌།ས་གནས་སོ་སོར་བོད་ཡིག་འཛིན་གྲྭ་བཙུགས་ནས་བོད་ཀྱི་སྐད་ཡིག་སྲུང་སྐྱོབ་ཀྱི་ལས་འགུལ་མུ་མཐུད་སྤེལ་བ་ཡིན་ན།སྐད་དང་གོམས་གཤིས་གཏན་བརླགས་སུ་འགྲོ་བའི་ཉེན་ཁ་འཕྲད་རྒྱུ་མ་རེད་བསམ་གྱི་འདུག